**Vlada Crne Gore**

Gospodinu Milojku Spajiću, predsjedniku

 Podgorica, 16.4.2024.

Predmet: **Inicijativa da Crna Gora sponzoriše Rezoluciju UN o genocidu u Srebrenici**

Poštovani gospodine Spajiću,

s obzirom na to da će Nacrt rezolucije Ujedinjenih nacija o genocidu u Srebrenici biti predstavljen 17. aprila ove godine u Njujorku na zatvorenoj sjednici, pozivamo Vas da budete konzistentni u odnosu na dosadašnju poziciju Crne Gore i priključite se državama koje kosponzorišu ovu Rezoluciju. Budući da se podrazumijeva da će Crna Gora 2. maja glasati za Rezoluciju, smatramo da treba da učini i korak više i pridruži se grupi od trenutno 18 država svijeta koje su je kosponzorisale i koje razumiju važnost izgradnje mira. Od država regiona, do sada su Bosna i Hercegovina, Slovenija i Sjeverna Makedonija objavile da će biti države kosponzorke pomenute rezolucije.

Kao najozbiljnija kandidatkinja za članstvo u Evropskoj uniji, Crna Gora mora da pokaže kapacitet ne samo da sprovodi odluke međunarodnih sudova i poštuje svoje međunarodne obaveze, već i da u praksi pokaže da njeguje univerzalne vrijednosti na kojima počiva zajednica kojoj želi da se priključi. Štaviše, njegujući regionalnu saradnju i dobrosusjedske odnose po kojima je bila prepoznata, Crna Gora mora značajno doprinijeti da se kultura sjećanja na žrtve genocida u Srebrenici podigne na međunarodni nivo. Većinska Crna Gora želi dostojno da iskaže poštovanje prema žrtvama srebreničkog genocida, kao i do sada.

UN rezolucija o genocidu u Srebrenici se nadovezuje na Povelju UN-a, Univerzalnu deklaraciju o ljudskim pravima, Konvenciju o kažnjavanju zločina genocida, Rezoluciju UN-a 827 o osnivanju Međunarodnog suda za ratne zločine u bivšoj Jugoslaviji, presudu Međunarodnog suda pravde iz februara 2007. godine kojom je zločin u Srebrenici proglašen genocidom, kao i presude Haškog tribunala kojima je do sada sedam osoba pravosnažno osuđeno za genocid izvršen nad Bošnjacima u Srebrenici.

Skupština Crne Gore je 2009. godine usvojila Deklaraciju o prihvatanju rezolucije Evropskog parlamenta (EP) o Srebrenici 2009. godine, a 2021. godine i Rezoluciju o genocidu o Srebrenici, za koju je glasala većina od 55 poslanika, dok je 19 bilo protiv, sedam uzdržanih ("Službeni list CG", br. 66/2021 od 21.6.2021). Imajući u vidu da negiranje genocida u Srebrenici nije prestalo ni nakon usvajanja te Rezolucije, te da, takođe, nije ustanovljen Dan sjećanja iako to Rezolucija predviđa, jasno je da nije učinjeno dovoljno da se prihvate činjenice i odgovorno obezbijedi zajednička budućnost.

U skladu s tim, očekujemo da formalnim potpisivanjem formulara o kosponzorstvu Rezolucije Ujedinjenih nacija o genocidu u Srebrenici pokažete ne samo da stojite uz sve ono što u ovim dokumentima piše, već da i da stavite Crnu Goru na pravu stranu istorije, gdje joj je uvijek i bilo mjesto.

Hvala na razmatranju inicijative, očekujemo da će Vlada postupiti u skladu sa njom i učiniti nas ponosnim građankama i građanima Crne Gore.

S poštovanjem,

1. Jovana Marović, Savjetodavna grupa „Balkan u Evropi“ (BiEPAG)
2. Dina Bajramspahić, građanska aktivistkinja
3. Tea Gorjanc Prelević, Akcija za ljudska prava
4. Miloš Marković, Aktivna zona
5. Daliborka Uljarević, Centar za građansko obrazovanje
6. Ljupka Kovačević, Centar za žensko i mirovno obrazovanje ANIMA
7. Maja Raičević, Centar za ženska prava
8. Milka Tadić Mijović, Centar za istraživačko novinarstvo Crne Gore
9. Milica Kovačević, Centar za demokratsku tranziciju
10. Zorana Marković, Centar za razvoj nevladinih organizacija
11. Velija Murić, Crnogorski komitet pravnika za ljudska prava
12. Olivera Nikolić, Institut za medije
13. Ivana Vujović, Juventas
14. Aida Perović, Prima
15. Jovan Ulićević, Spektra
16. Demir Ličina, Udruženje „Štrpci – Protiv zaborava“

Dodatni potpisnici:

1. Varja Đukić, glumica
2. Zenepa Lika, građanska aktivistkinja
3. Edin Smailović, istoričar
4. Mladen Zadrima, novinar
5. Dalibor Tomović, advokat
6. Veselin Radulović, advokat
7. Jasna Tatar Anđelić, redovna profesorica Univerziteta Crne Gore
8. Miodrag Iličković, sudija Ustavnog suda Crne Gore u penziji
9. Aleksandar Saša Zeković, samostalni odbornik u Skupštini Glavnog grada Podgorice
10. Olivera Komar, prof. dr.
11. Tanja Pavićević, novinarka i građanska aktivistkinja
12. Milena Perović, novinarka
13. Kerim Međedović, Agencija za lokalnu demokratiju
14. Maja Bogojević, Agora Femina
15. Sabina Talović, Bona fidae, Pljevlja
16. Centar za multimedijalnu produkciju
17. Nardi Ahmetović, Centar za afirmaciju RE populacije (CAREP)
18. Marija Popović Kalezić, Centar za građanske slobode
19. Nevenka Vuksanović, Centar za demokratiju i ljudska prava (CEDEM)
20. Zlatko Vujović, Centar za monitoring i istraživanje (CeMI)
21. Staša Bistrica, Crnogorska LGBTIQ asocijacija Kvir Montenegro
22. Crnogorski PEN centar
23. Crnogorsko filološko društvo
24. Miodrag Vlahović, Crnogorsko helsinški odbor
25. Aida Petrović, Crnogorski ženski lobi
26. ERA – Savez za jednaka prava LGBTI osoba na Zapadnom Balkanu i u Turskoj
27. Almedina Dodić, Eduko plus
28. Građanska inicijativa "21. maj"
29. Milan Radović, Građanska alijansa
30. Goran Janković, Gradionica
31. Maja Gardašević, Diši
32. Don Bosko centar
33. Denijal Geljić, Husein Paša, Pljevlja
34. Velida Hodžić, Ikre, Rožaje
35. Edina Hasanaga Čobaj, Inicijativa mladih za ljudska prava
36. Andro Martinović, Inicijativa za regionalnu saradnju Crne Gore (Igmanska inicijativa)
37. Mustafa Canka, Ulcinj Info
38. Momčilo Šćekić, IPO Crna Gora
39. Hatixha Gjoni, Institut za rodnu ravnopravnost “Dulcinea”, Ulcinj
40. Vladimir Nikaljević, predsjednik NU "Komunica NG" - Podgorica
41. Munevera Sutović, Mrav, Rožaje
42. Most kulture, Podgorica
43. Xhemal Peroviq, Monitoring Group Ulcinj – Mogul
44. Nazif Velić, Novi horizont, Ulcinj
45. Lidija Guberinić, Opštinsko udruženje multiple skleroze Bijelo Polje
46. Prvi ženski ekološki pokret u Crnoj Gori - Ecopatriotizam
47. Admir Gjoni, Punta institut, Ulcinj
48. Rebeka Čilović, Poligon za žzensku izuzetnost - Sofija
49. Razvoj Vranj, Tuzi
50. Neda Radović, Sistem
51. Budislavka Mira Saveljić, Sigurna ženska kuća
52. Dušan Rakočević, Srce
53. Nataša Međedović, SOS Nikšić
54. Raza Nurković, SOS Rožaje
55. Studentska organizacija Adamas
56. Branislav Radulović, Udruženje pravnika Crne Gore
57. Marina Vujačić, Udruženje mladih sa hendikepom Crne Gore
58. Miloš Vukanović, Udruženje profesora istorije HIPMONT
59. Ana Dedivanović, Udruženje LBTQ žena "Stana"